LATVIJAS REPUBLIKAS MINISTRU KABINETS

2016.gada \_\_\_.\_\_\_\_\_\_\_\_\_ Noteikumi Nr.

Rīgā (prot. Nr. .§)

**Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem**

*Izdoti saskaņā ar*

*Pašvaldību finanšu izlīdzināšanas likuma*

*12.panta pirmo daļu*

1. Šie noteikumi nosaka kārtību, kādā pašvaldības, kuru administratīvajā teritorijā deklarētie iedzīvotāji izmanto citas pašvaldības izglītības iestādes sniegtos pakalpojumus, noslēdz līgumus ar attiecīgajām pašvaldībām par šiem iedzīvotājiem sniegto izglītības pakalpojumu apmaksu (turpmāk – pašvaldību savstarpējie norēķini).
2. Pašvaldībai, kuras administratīvajā teritorijā deklarētie iedzīvotāji izmanto citas pašvaldības izglītības iestādes sniegtos pakalpojumus (turpmāk - pakalpojuma saņēmējs)ir pienākums slēgt šo noteikumu [4.punktā](http://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem#p2) minēto līgumu par sniegtajiem pakalpojumiem attiecīgajā administratīvajā teritorijā deklarētajiem izglītojamiem, kuriem nodrošina pakalpojumu citas pašvaldības pirmsskolas izglītības iestādes, sākumskolas, pamatskolas, vidusskolas vai vakara un neklātienes (maiņu) vispārējās izglītības iestādes.
3. Pašvaldības pēc vienošanās var slēgt līgumus par pašvaldību savstarpējiem norēķiniem par interešu izglītības, profesionālās izglītības un profesionālās ievirzes izglītības iestāžu sniegtajiem pakalpojumiem.
4. Pašvaldība, kuras administratīvajā teritorijā sniegtos pakalpojumus izmanto citas pašvaldības administratīvajā teritorijā deklarētie iedzīvotāji (turpmāk - pakalpojuma sniedzējs) līdz attiecīgā saimnieciskā gada 1.aprīlim vai triju mēnešu laikā pēc tam, kad izglītojamie sākuši izmantot pašvaldības izglītības iestādes sniegtos pakalpojumus, sagatavo un nosūta parakstīšanai pakalpojuma saņēmējam līguma projektu par viena izglītojamā izmaksām mēnesī pašvaldības izglītības iestādē, kā arī par kārtību, kādā veicami pašvaldību savstarpējie norēķini. Līguma projektam pievieno pielikumus, kuri ir līguma neatņemama sastāvdaļa, kuros norāda faktisko izglītojamo skaitu, kas attiecīgajā laikposmā izmanto pašvaldības izglītības iestādes sniegtos pakalpojumus (pievieno izglītojamo sarakstu), un pašvaldības apstiprinātos izglītības iestādes iepriekšējā saimnieciskā gada pēc naudas plūsmas uzskaitītos izdevumus, atbilstoši šo noteikumu 9.punktam vai šo noteikumu 11.punktā minētajā gadījumā – pašvaldības apstiprinātu izglītības iestādes plānoto izdevumu tāmi. Pašvaldību savstarpējos norēķinus uzsāk ar dienu, kurā pakalpojums sniegts, un beidz ar dienu, kad izglītojamais pārtrauc izmantot attiecīgās izglītības iestādes sniegtos pakalpojumus vai deklarē dzīvesvietu citā pašvaldībā. Pašvaldību savstarpējos norēķinus var veikt ne vairāk kā par trijiem iepriekšējiem mēnešiem pirms līguma parakstīšanas.
5. Mainoties izglītojamo skaitam, pašvaldību savstarpējos norēķinus veic, ņemot vērā, ka jūnijā, jūlijā un augustā izmaksas tiek attiecinātas uz visu izglītojamo (arī pirmsskolas izglītības iestādes un vispārējās izglītības iestādes absolventu) skaitu, kuri izmantojuši izglītības iestādes sniegtos pakalpojumus līdz mācību gada beigām, izņemot gadījumus, ja izglītojamais vai absolvents šajos mēnešos deklarējis dzīvesvietu citā pašvaldībā. Ja izglītojamais izglītības iestādē iestājas jūnijā, jūlijā, augustā, tad pašvaldību savstarpējie norēķini tiek veikti sākot ar saimnieciskā gada 1.septembri.

1. Pakalpojuma sniedzējs reizi četros mēnešos saskaņo precizēto izglītojamo skaitu ar pakalpojuma saņēmēju, un, ja ir notikušas izmaiņas, līdz attiecīgā perioda pēdējā mēneša 15 datumam nosūta pakalpojuma saņēmējam jaunu šo noteikumu [4.punktā](http://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem#p2) minētā līguma pielikumu. Pakalpojuma sniedzējs un pakalpojuma saņēmējs pēc savstarpējas vienošanās var noteikt citu atskaites periodu izglītojamo skaita un šo noteikumu [4.punktā](http://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem#p2) minētā līguma pielikuma precizēšanai.

1. Izglītības iestāžu sniegto pakalpojumu izmaksas aprēķināmas par saimnieciskogadu, maksājumi par izglītības iestāžu sniegtajiem pakalpojumiem izdarāmi par četru mēnešu periodu līdz perioda beigām. Pakalpojuma sniedzēja pienākums ir 15 darba dienu laikā informēt pakalpojuma saņēmēju par izmaiņām izglītojamo sarakstos, ja tā rezultātā līgumā mainās uz vienu izglītojamo mēnesī noteiktā maksājuma summa. Pakalpojuma sniedzējs un pakalpojuma saņēmējs pēc savstarpējas vienošanās līgumā var noteikt citu samaksas kārtību.
2. Ja attiecīgā izglītība nav iegūstama pakalpojuma saņēmēja administratīvajā teritorijā, pakalpojuma saņēmējs pašvaldības noteiktajā kārtībā sedz attiecīgajā administratīvajā teritorijā deklarētā izglītojamā ikdienas transporta izdevumus līdz izglītības iestādei un atpakaļ dzīvesvietā vai slēdz līgumu par uzturēšanās izdevumiem internātā vai diennakts pirmsskolas izglītības iestādē saskaņā ar pakalpojuma sniedzēja iesniegto pašvaldības domes apstiprināto izdevumu tāmi. Slēdzot līgumu, pakalpojuma saņēmējs paziņo pakalpojuma sniedzējam par pakalpojuma veida izvēli.
3. Aprēķinot izmaksas saimnieciskā gadā par vienu izglītojamo konkrētā izglītības iestādē, izmaksu aprēķinā atbilstoši ekonomiskās klasifikācijas kodiem (turpmāk – EKK) iekļaujami šādi izglītības iestādes iepriekšējā saimnieciskajā gadā pēc naudas plūsmas uzskaitītie izdevumi (izņemot valsts budžeta finansējumu un Eiropas Savienības un pārējās ārvalstu finanšu palīdzības finansējumu), ņemot vērā audzēkņu skaitu uz saimnieciskā gada 1. janvāri:
	1. atalgojumi (EKK 1100) (izņemot prēmijas un naudas balvas (EKK 1148), darba devēja piešķirtos labumus un maksājumus (EKK 1170));
	2. darba devēja valsts sociālās apdrošināšanas obligātās iemaksas, pabalsti un kompensācijas (EKK 1200) (izņemot valsts sociālās apdrošināšanas obligātās iemaksas no prēmijām un naudas balvām (EKK 1148) un darba devēja piešķirtajiem labumiem un maksājumiem (EKK 1170));
	3. mācību, darba un dienesta komandējumi, dienesta, darba braucieni (EKK 2100) (izņemot ārvalstu mācību, darba un dienesta komandējumus, darba braucienus (EKK 2120));
	4. pakalpojumu samaksa (EKK 2200):
		1. pasta, telefona un citi sakaru pakalpojumi (EKK 2210);
		2. izdevumi par komunālajiem pakalpojumiem (EKK 2220);
		3. iestādes administratīvie izdevumi un ar iestādes darbības nodrošināšanu saistītie izdevumi (EKK 2230);
		4. remontdarbi un iestāžu uzturēšanas pakalpojumi (izņemot kapitālo remontu) (EKK 2240));
		5. informācijas tehnoloģiju pakalpojumi (EKK 2250);
		6. īres un nomas maksa (EKK 2260) (izņemot transportlīdzekļu nomas maksu (EKK 2262));
	5. krājumi, materiāli, energoresursi, preces, biroja preces un inventārs, kurus neuzskaita pamatkapitāla veidošanā (EKK 2300):
		1. izdevumi par precēm iestādes darbības nodrošināšanai (EKK 2310);
		2. kurināmais un enerģētiskie materiāli (EKK 2320) (izņemot degvielas izdevumus (EKK 2322));
		3. zāles, ķimikālijas, laboratorijas preces, medicīniskās ierīces, medicīniskie instrumenti, laboratorijas dzīvnieki un to uzturēšana (EKK 2340);
		4. kārtējā remonta un iestāžu uzturēšanas materiāli (EKK 2350);
		5. valsts un pašvaldību aprūpē un apgādē esošo personu uzturēšanas izdevumi (EKK 2360) (izņemot ēdināšanas izdevumus (EKK 2363));
		6. mācību līdzekļi un materiāli (EKK 2370);
	6. izdevumi periodikas iegādei (EKK 2400);
	7. bibliotēku krājumi (EKK 5233).

1. Pakalpojuma sniedzējs līdz saimnieciskā gada 20.oktobrim precizē viena izglītojamā izmaksas mēnesī ar pakalpojuma saņēmēju, ja uz saimnieciskā gada 1.septembri ir mainījies izglītojamo skaits.
2. Ja saimnieciskajā gadā tiek dibināta jauna izglītības iestāde, aprēķinot izmaksas pirmajā gadā par vienu izglītojamo konkrētajā izglītības iestādē, izdevumu tāmē iekļaujami saimnieciskā gada plānotie izglītības iestādes izdevumi atbilstoši šo noteikumu 9.punktā minētajiem EKK.
3. Pakalpojuma saņēmējam, kurš nepiekrīt piedāvātajiem līguma nosacījumiem un atsakās slēgt līgumu, rakstiski jāpamato atteikuma iemesls.
4. Ja pakalpojuma sniedzējs uzskata, ka atteikums slēgt līgumu nav pamatots, vai noslēgtais līgums netiek pildīts, pakalpojuma sniedzējam ir tiesības griezties Pašvaldību finanšu izlīdzināšanas fonda padomē (turpmāk – padome) ar lūgumu izskatīt jautājumu par pašvaldību savstarpējiem norēķiniem.

1. Padomē iesniedzami šādi dokumenti:
	1. izglītojamo saraksts, kur norādīta administratīvā teritorija, kurā izglītojamais ir deklarēts, un izglītības iestāde, kuras pakalpojumus viņš izmanto, kā arī laikposms, kurā izglītojamais šos pakalpojumus izmantojis;
	2. šo noteikumu [4.punktā](http://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem#p2) minētā līguma kopija, atteikuma vēstules kopija vai dokuments, kas apliecina līguma nosūtīšanas laiku, vai attiecīgie dokumenti, kas sagatavoti atbilstoši normatīvajiem aktiem par elektronisko dokumentu noformēšanu;
	3. pašvaldības apstiprinātie izglītības iestādes iepriekšējā saimnieciskā gada pēc naudas plūsmas uzskaitītie izdevumi atbilstoši šo noteikumu 9.punktam vai šo noteikumu 11.punktā minētajā gadījumā pašvaldības apstiprinātā izglītības iestādes plānoto izdevumu tāme;
	4. pasta kvīts kopija par iesnieguma un padomei savstarpējo parādu piedziņai iesniegto dokumentu nosūtīšanu pakalpojuma saņēmējam, ja dokuments ir sagatavots papīra formā, kā arī šo dokumentu pavadvēstules kopija, vai attiecīgie dokumenti, kas sagatavoti atbilstoši normatīvajiem aktiem par elektronisko dokumentu noformēšanu.
2. Padome jautājumus par pašvaldību savstarpējiem norēķiniem izskata kārtējā padomes sēdē pēc pakalpojuma sniedzēja iesnieguma saņemšanas, ja 5 darba dienas pirms padomes kārtējās sēdes ir iesniegti visi šo noteikumu [14.punktā](http://likumi.lv/ta/id/19209-kartiba-kada-veicami-pasvaldibu-savstarpejie-norekini-par-izglitibas-iestazu-vai-socialas-aprupes-iestazu-sniegtajiem#p17) minētie dokumenti un to kopijas nosūtītas pakalpojuma saņēmējam.
3. Ja padome atzīst prasību par pamatotu, tā pieņem lēmumu par nepieciešamo līdzekļu ieturēšanu ar Valsts kases starpniecību par labu pakalpojuma sniedzējam. Ja līgums nav noslēgts, maksājumus par pašvaldību savstarpējiem norēķiniem ietur ne vairāk kā par trijiem iepriekšējiem mēnešiem pirms līguma nosūtīšanas.
4. Veicot pašvaldību savstarpējos norēķinus ar padomes starpniecību, samaksu par izglītības iestāžu sniegtajiem pakalpojumiem nosaka atbilstoši noslēgtajam līgumam, bet, ja līgums nav noslēgts, atbilstoši pakalpojuma sniedzēja apstiprinātiem iepriekšējā saimnieciskā gada pēc naudas plūsmas uzskaitītiem izdevumiem atbilstoši šo noteikumu 9.punktam vai šo noteikumu 11.punktā minētajā gadījumā atbilstoši apstiprinātai plānoto izdevumu tāmei katrā izglītības iestādē.

1. Ja pašvaldības nav pilnīgi norēķinājušās par izglītības iestāžu sniegtajiem pakalpojumiem attiecīgajā saimnieciskajā gadā, to parāda saistības pāriet uz nākamo gadu. Dokumentus par pašvaldību savstarpējiem norēķiniempar iepriekšējo saimniecisko gadu pašvaldība līdz kārtējā saimnieciskā gada 1.jūlijam iesniedz izskatīšanai padomē.
2. Līgumi par izglītības iestāžu sniegtajiem pakalpojumiem, kas noslēgti līdz šo noteikumu spēkā stāšanās dienai, ir spēkā līdz attiecīgā līguma termiņa beigām.

1. Atzīt par spēku zaudējušiem Ministru kabineta 1999.gada 13.jūlija noteikumus Nr.250 "Kārtība, kādā veicami pašvaldību savstarpējie norēķini par izglītības iestāžu vai sociālās aprūpes iestāžu sniegtajiem pakalpojumiem" (Latvijas Vēstnesis, 1999, 231/232.nr.; 2003, 49.nr.; 2008, 36.,165.nr.; 2009, 72.,170.nr.; 2010, 12.nr.; 2013, 223.nr.).

 Ministru prezidents M. Kučinskis

 Finanšu ministre D. Reizniece - Ozola

 22.04.2016. 11:14

 1342

 Sakniņa-Šakale,67095684

 Elina.Saknina-Sakale@fm.gov.lv